คลังแจกแล้ว1ล้าน รูดเดบิตได้รางวัล
คลังจับผู้ได้รับรางวัล 1 ล้านแล้ว หนุนการใช้บัตรเดบิตรูดตามแผนอี-เพย์เมนต์
17 มิ.ย. 2560

โพสต์ทูเดย์ - คลังจับผู้ได้รับรางวัล 1 ล้านแล้ว หนุนการใช้บัตรเดบิตรูดตามแผนอี-เพย์เมนต์แหล่งข่าวจากกระทรวงการคลัง เปิดเผยว่า ได้มีการประกาศรายชื่อผู้โชคดีที่ได้รับการจับรางวัลจากการใช้บัตรเดบิตเพื่อส่งเสริมให้ประชาชนเปลี่ยนพฤติกรรมใช้เงินสดมาใช้บัตรเดบิต และส่งเสริมให้ร้านค้าติดตั้งอุปกรณ์รับชำระเงินอิเล็กทรอนิกส์ หรือเครื่องอีดีซี โดยจับรางวัลครั้งแรกเมื่อวันที่ 2 มิ.ย. 2560 ซึ่งใช้ข้อมูลจากการชำระสินค้าในเดือน พ.ค. 2560 ปรากฏว่า รางวัลที่ 1 จำนวน 1 ล้านบาท ได้แก่ น.ส.อรนุช มานมูเลาะ ซึ่งใช้บัตรเดบิตของธนาคารกรุงเทพ ส่วนร้านค้าประกอบการที่ได้รางวัล คือ TEMJAI SERVICE.CO.,LTD โดยธนาคารผู้วางเครื่องอีดีซี คือ ธนาคารกรุงเทพทั้งนี้ กระทรวงการคลังจะจับรางวัลผู้ใช้บัตรเดบิตเป็นเวลา 1 ปี เดือนละ 7 ล้านบาท คิดเป็นเงินรวม 84 ล้านบาทนายอภิศักดิ์ ตันติวรวงศ์ รมว.คลัง ประธานประชุมความคืบหน้าโครงการชำระเงินทางอิเล็กทรอนิกส์ หรืออี-เพย์เมนต์ ได้เคยกล่าวไว้ก่อนหน้านี้ว่า ปัจจุบันมีผู้ประกอบการที่ดำเนินการติดตั้งเครื่องอีดีซีแล้ว 6 หมื่นเครื่อง ซึ่งยังน้อยแต่เชื่อว่าจะเพิ่มมากขึ้น เพราะจะมีการเริ่มจับรางวัลครั้งแรกเดือน มิ.ย. 2560